बलौर-बलौर दे कोल, भीनी नाले जे पार, ‘गुरनाल’ ग्रां च इक प्राचीन मन्दर ते किश बौलिय़ां न। मन्दरै च बिंध्य-वासिनी देवी दे प्रतीक, इक कुप्पड़ै दी पूजै हुंदी ऐ। बलौरा दा, मध्य युगै दा स्मारक, हरिहर मन्दर बड़ा प्रसिद्ध ऐ। एदे मतल्लक लोकें दा विश्‍वास ऐ जे जदूं इस मन्दरै दी इट्ट डिगदी ऐ तां कुसै राजा दी मौत हुंदी ऐ जां मुलखै पर कोई संकट आई बनदा ऐ। एदे चकोन गर्भगृहै पर शिखरै आला छत्त ऐ। सामनै डियोढ़ी समेत मंडप ऐ।सामनै डियोढी समेत मंडप ऐ। शिखरै पर उब्भरमां उक्करे दे चित्रें दी भरमार ऐ। तौकड़े ते दरोखें च घाड़मियां देवमूर्तियां रक्खी दिया न। मन्दरै दै उब्भरे दे ते नीद अंगें पर धुप्प-छां मेल इक बचित्तर समां अक्खीं अग्गें पेश करदा ऐ। एदं कन्ने मन्दरै दी शोभा केईं गुना बधी जंदी ऐ।